పిఎమ్-స్వనిధి పథకం అమలు ను సమీక్షించిన ప్రధాన మంత్రి

గృహ నిర్మాణం మరియు పట్టణ వ్యవహారాల మంత్రిత్వ శాఖ కు చెందిన పిఎమ్-స్వనిధి పథకం అమలవుతున్న తీరు ను ప్రధాన మంత్రి శ్రీ నరేంద్ర మోదీ ఈ రోజు న సమీక్షించారు. ఈ పథకం లో భాగం గా 2.6 లక్షల కు పైగా దరఖాస్తులు అందాయని, వాటిలో 64,000కు పైగా దరఖాస్తుల కు ఆమోదం తెలపడమైందని, 5,500 మంది కి చెల్లింపులు జరిగాయని ప్రధాన మంత్రి కి వివరించడమైంది. పథకం లో పారదర్శకత్వానికి, జవాబుదారీతనానికి, ఇంకా శీఘ్రత కు పూచీ పడడం కోసం ఒక వెబ్-పోర్టల్ ద్వారాను, ఒక మొబైల్ ఏప్ ద్వారాను పూర్తి స్థాయి లో ఐటి సంబంధి పరిష్కారాన్ని అందిస్తుండడం పట్ల ప్రధాన మంత్రి సంతృప్తి ని వ్యక్తం చేశారు. ఈ పథకాన్ని సాఫీ గా అమలు చేయడం కోసమని ఓ మొబైల్ ఎప్లికేశన్‌ తో పాటు ఐటి యొక్క అండదండల తో కూడినటువంటి ఒక పరిష్కారం కోసం గృహనిర్మాణం మరియు పట్టణ వ్యవహారాల మంత్రిత్వ శాఖ కృషి చేస్తోందని తెలుసుకొన్న ప్రధాన మంత్రి, ఈ పథకం ద్వారా వీధి వ్యాపారుల లో పూర్తి స్థాయి డిజిటల్ లావాదేవీల ను జరిపే వారికి ప్రోత్సాహాన్ని ఇవ్వవలసింది గా సూచించారు. ముడి పదార్థాల కొనుగోలు మొదలుకొని అమ్మకం ద్వారా లభించే ఆదాయ సంగ్రహం వరకు వారి యొక్క పూర్తి కార్యకలాపాలు దీని పరిధి లో ఉండాలని ఆయన అన్నారు. ఈ ఉద్దేశం నెరవేరేటట్టు గా తగిన ప్రోత్సాహకాలను మరియు శిక్షణ ను అందించాలన్నారు. డిజిటల్ పేమెంట్స్ ను ఉపయోగించినందువల్ల వీధి విక్రేత ల క్రెడిట్ ప్రొఫైల్ రూపొందడం లో తోడ్పాటు లభిస్తుందని, తద్ద్వారా వారి కి రాబోయే కాలం లో ఆర్థిక అవసరాలను తీర్చుకోవడం సులభతరం కాగలదన్నారు. ఈ పథకాన్ని వీధి వ్యాపారుల కు రుణాల ను ఇవ్వడం కోసమే ఉద్దేశించ కూడదని ప్రధాన మంత్రి అన్నారు. దీని ని వారి యొక్క సమగ్ర అభివృద్ధి కి మరియు ఆర్థిక అభ్యున్నతి కి దోహద పడే పథకం గా చూడాలి అని ఆయన సూచించారు. ఈ దిశ లో ఒక్క అడుగు తో వారి కి సంబంధించినటువంటి పూర్తి సామాజిక మరియు ఆర్థిక వివరణ అందిరాగలదని, తత్ఫలితం గా తగిన విధానపరమైనటువంటి చర్య ను తీసుకోవడం సులభం అవుతుందన్నారు. అర్హులైనటువంటి వారికి విభిన్న పథకాల ద్వారా మేలు చేయడానికి గాను ఈ యొక్క సమాచారాన్ని ఉపయోగించుకొనేందుకు వీలు ఏర్పడుతుందన్నారు. వీటి లో పిఎమ్ఎవై-యు లో భాగం గా నివాసం, ఉజ్వల లో భాగం గా వంట గ్యాసు, సౌభాగ్య లో భాగం గా విద్యుత్తు, ఆయుష్మాన్ భారత్ లో భాగం గా ఆరోగ్య సంరక్షణ, డిఎవై-ఎన్ యుఎల్ఎఎమ్ లో భాగం గా నైపుణ్యం, జన్ ధన్ లో భాగం గా ఖాతా ల వంటి లాభాలు చేకూరగలవు. పూర్వరంగం : కార్యకలాపాల ను మళ్లీ మొదలుపెట్టడం కోసం ఇంచుమించు 50 లక్షల మంది స్ట్రీట్ వెండర్స్ కు ఒక సంవత్సరం వ్యవధి కలిగిన 10,000 రూపాయల వరకు విలువైన, తాకట్టు పెట్టనక్కరలేనటువంటి నిర్వహణ మూలధన రూపేణా రుణాన్ని అందించేందుకు పిఎమ్- స్వనిధి పథకాన్ని భారత ప్రభుత్వం ప్రవేశపెట్టింది. చక్కని చెల్లింపు వ్యవహారాల కు మరియు డిజిటల్ పేమెంట్స్ కు ఊతాన్ని అందించడం కోసం క్రమం గా వడ్డీ సబ్సిడీ (ప్రతి ఏటా 7 శాతం), ఇంకా క్యాశ్ బ్యాక్ (1,200 రూపాయల వరకు) ల వంటి ప్రోత్సాహకాల ను కూడా ఇవ్వడం జరుగుతున్నది. 24 శాతం వార్షిక వడ్డీ పై 10,000 రూపాయల రుణాని కి గాను ప్రభావిత వడ్డీ సబ్సిడీ మొత్తం వడ్డీ లో 30 శాతం గా లెక్కతేలుతుంది. ఇందువల్ల, విక్రేత కు ప్రభావిత రూపం లో ఏ విధమైనటువంటి వడ్డీ ని చెల్లించవలసిన అవసరమంటూ ఉండదు; దీనికి బదులు గా సకాలం లో చెల్లింపు చేయడం మరియు అన్ని లభ్యత లు, ఇంకా చెల్లింపు ల కోసం డిజిటల్ లావాదేవీల ను ఉపయోగించుకొనే టట్లయితే విక్రేత కు రుణం లో సబ్సిడీ దొరుకుతుంది. త్వరగా లేదా సకాలం లో చెల్లింపు లు చేసినపుడు భవిష్యత్తు లో మరింత పెద్ద మొత్తం లో రుణం ఇచ్చే వెసులుబాటు ను కల్పించాలని ఈ పథకం సూచిస్తున్నది. భారతీయ లఘు పరిశ్రమల అభివృద్ధి బ్యాంకు (ఎస్ఐడిబిఐ- ‘సిడ్బి’) యొక్క ఐటి ప్లాట్ ఫార్మ్ అయిన ‘పిఎమ్-స్వనిధి’ ద్వారా 2020వ సంవత్సరం జూలై 2వ తేదీ నుండి రుణం ఇవ్వడం మొదలైపోయింది. ఈ పథకాన్ని అమలుపరచే ఏజెన్సీ గా సిడ్బి వ్యవహరిస్తున్నది.